**Учител по човекът и природата**

***Цели на квалификацията***

Целта на обучението в допълнителната професионална квалификация  „Учител по човекът и природата“ е подготовка на добре информирани и практически обучени учители по новия учебен предмет „Човекът и природата“ в 5. и 6. клас от прогимназиалната степен  на обучение за нуждите на региона и страната.

Целта се постига с адекватна теоретична и практико-приложна подготовка на студентите в четири направления – физическо, химическо, биологическо и педагогическо.

По всички дисциплини обучението се осъществява по нови програми, съобразени със спецификата на предмета и с необходимостта от хармонизиране на нашето образование с добрите европейски практики.

Целта е учители, притежаващи учителска правоспособност в областта на природните науки, да придобият допълнителна квалификация, която да осигури знания, умения, лични и професионални компетенции за осигуряване на качествен образователно-възпитателен процес в прогимназиалната степен на средното общообразователно училище по „Човекът и природата“.

***Квалификационен стандарт***

Получилите допълнителна професионална квалификация „Учител по човекът и природата“ ще:

* притежават основни знания в областта на физиката, биологията и химията и възможности за свързване на тези знания в един интегрален предмет от типа „Science“;
* притежават основни знания за особеностите на психическите процеси при ученици от тази възрастова група;
* притежават знания, умения и компетентности за работа с учебната документация, свързана с предмета „Човекът и природата“;
* използват специфични области от дидактиката, свързани с интегралния предмет „Човекът и природата“;
* провеждат практически занятия – лабораторни упражнения и демонстрационни опити от различни области на природните науки;
* планират, организират, анализират и управляват компетентно образователно-възпитателния процес по „Човекът и природата“;
* подбират оптимален комплекс от подходи, методи, средства и форми в обучението;
* извършват вътрешно качествено и обективно оценяване постиженията на учениците по „Човекът и природата“ съобразно с изискванията на Наредбата за оценяване на резултатите от обучението на учениците;
* планират, организират и провеждат извънкласни форми на работа.

**Възможности за реализация**

Завършилите професионална квалификация „Учител по човекът и природата“, получават свидетелство за допълнителна професионална квалификация. Те придобиват възможността да упражняват професии съобразно придобитото  образование и могат да бъдат назначавани на следните длъжности:

* Учител по „Човекът и природата“ в прогимназиалната степен на средното училище;
* Всички останали длъжности, съответстващи на основната квалификация на учителя.

**Условия за кандидатстване**

**Завършили висше образование с професионална квалификация „Педагог“ или „Учител“ в професионално направление 1.2. „Педагогика“, по специалностите „Педагогика на обучението по биология и химия“, „Педагогика на обучението по химия и физика“, „Педагогика на обучението по физика и математика“, „Педагогика на обучението по биология и география“, „Педагогика на обучението по география“ от професионално направление 1.3. „Педагогика на обучението по ...“ , и по специалности от професионално направлеиня 4.1. „Физически науки“, 4.2. „Химически науки“, 4.3. „Биологически науки“ и с придобита професионална квалификация „Учител по химия“, „Учител по биология“, „Учител по физика“.**

***Срок на обучение: два семестъра***

***Форма на обучение: задочна***

Според учебния план се предвижда задочна форма на обучение с продължителност два семестъра и разработка и защита на дипломен проект – един семестър.

Предвижда се занятията да бъдат проведени в удобно за учителите време.

***Необходими документи:***

* Заявление по образец;
* Ксерокопие от диплома/и за завършено образование, ОКС „Бакалавър“ и/или ОКС „Магистър“;
* Документ за платена такса за административно обслужване.

***Срок за подаване на документите:*** от 1 септември до 30 септември.

**Контакти**

Христина Ковачева
Секретар на Природо-математическия факултет
**Тел.** +359 73 588 531Е-mail: pmf@swu.bg

Ас. Роза Бояджиева
Е-mail: roza\_boyadjieva@abv.bg